Data was extracted from:https://www.infomed.co.il/drugs/oxomemazine/

המומחים של
Info
med
מסבירים:
אוקסוממאזין שייך לקבוצת תרופות הנקראות פנותיאזינים, קבוצת תרופות שמשמשת לטיפול בפסיכוזה. בפועל השימוש באוקסוממאזין הוא כאנטיהיסטמין לטיפול באלרגיות ולהקלת הגירוד במיגוון של מחלות עור. אוקסוממאזין מהווה רכיב בהכנה המשמשת לטיפול סימפטומטי בשיעול והצטננות, מדובר בסירופ נוגד שיעול ומכייח המוכר בשם המסחרי: אוקסקטין. יש לציין שהמידע המפורט להלן הוא לגבי מכלול החומרים הפעילים הקיימים בתכשיר אוקסקטין (Oxomemazine, Potassium guaiacolsulphonate, Sodium benzoate). בחולים קשישים התרופה עלולה לגרום לבלבול, סחרחורת וישנוניות. תרופה זו אינה מומלצת בדרך-כלל לילדים מתחת לגיל שנתיים, לילדים החולים באופן חריף (לדוגמא: אבעבועות רוח, חצבת, זיהומים של מערכת העצבים המרכזית, גסטרואנטיריטיס) או לילדים במצבי התייבשות.
מידע על התרופה
אופן נטילת התרופה
סירופ.
תדירות וזמן נטילה
לפי הוראות הרופא בלבד.
טווח המינון
מינון לפי הוראות הרופא בלבד.
תחילת ההשפעה
אין מידע.
משך ההשפעה
אין מידע.
מנה שנשכחה
אם שכחת ליטול תרופה זו בזמן קצוב יש ליטול מנה מיד כשנזכרת, אך בשום אופן אין ליטול שתי מנות ביחד!
הפסקת התרופה
גם אם חל שיפור במצב בריאותך אין להפסיק הטיפול בתרופה ללא התייעצות עם רופא.
מינון עודף
התופעות האפשריות במקרה של מינון עודף מאוקסוממאזין הן: פירכוסים, תחושת כבדות, סומק בפנים, הזיות, התכווצויות שרירים, קשיי נשימה ורעד בידיים.
נמצא כמרכיב בתרופות הבאות
אוקסקטין | Oxacatin
אזהרות
תזונה
יש ליטול התרופה עם הארוחה או עם חלב.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו.
נהיגה
לא רלבנטי.
הריון
אל תשתמשי בתרופה כאשר הינך בהריון שבועיים לפני מועד הלידה.
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
יש צורך בהפחתת המינון בהתאם לגיל ולמשקל.
קשישים
ייתכן שיהיה צורך בהפחתת המינון.
דווח לרופא במקרה של
פגיעה במערכת החיסון
מחלת פארקינסון
פגיעת ראש
כיב קיבה
הפרעות נשימה
מחלת כבד
ברקית (glaucoma)
מחלת כלי דם
מחלת לב
הגדלת הערמונית (פרוסטאטה מוגדלת)
הריון
סיכון ממנת יתר
בינוני
סיכון מפיתוח תלות
נמוך
תופעות לוואי
יובש בפה, באף או בגרון, עצירות, כאב ראש, בחילה, אובדן תיאבון, נמנום, הרגשת חום וגודש באף. בנוסף ייתכנו תופעות כגון: גירוי בעור, עילפון, חוסר שווי משקל, קושי או כאב במתן שתן, חולשה לא רגילה, הזעת יתר, בלבול, רגישות לאור, הפרעות בראיה, חוסר מנוחה, תנועות בלתי רצוניות (נדיר): יש להפסיק הטיפול ולפנות לרופא.
פרטי תגובה עם תרופות אחרות
[תרופות המשפיעות על מערכת העצבים המרכזית, כגון: תרופות להרגעה, לשינה, לפרקינסון, לאפילפסיה, חומרים מרדימים לניתוחים ומשככי כאבים נרקוטיים]: תרופות אלו מגבירות את ההשפעה המדכאת של אוקסוממאזין על מערכת העצבים המרכזית. [תרופות אנטיכולינרגיות או תרופות בעלות פעילות אנטיכולינרגיות (כגון: תרופות נגד דכאון ממשפחת הטריציקליים או חוסמי מונואמין אוקסידאז)]: הגברת ההשפעה האנטיכולינרגית של אוקסוממאזין. [נוגדי חומצה]: המכילים אלומיניום הידרוכסיד או מאגנזיום מעכבים את הספיגה של התרופה ומחלישים את פעולתה.
השפעת שימוש ממושך
שימוש ממושך עלול לפגוע בבריאות השיניים עקב יובש בפה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא